**OSNOVNA ŠKOLA MIKLEUŠ**

**ŠKOLSKA 13, MIKLEUŠ**

**Zapisnik 17. sjednice Školskog odbora**

Sjednica je održana 27. prosinca 2018. u 13 sati.

**Nazočni:** Ivan Kanski, Gordana Gaća Ćurak, Marica Kesić, Svjetlana Mojzeš, Robert Grabar

**Odsutni**: Marija Dubaić i Kristina Trupina

**Ostali nazočni:** Dragan Kraljik – ravnatelj, Slavica Jančić – računovođa i Višnja Šimašek-tajnica

Predsjednik ŠO otvara sjednicu i predlaže sljedeći :

**D N E V N I R E D**

1. **Usvajanje zapisnika s prethodne sjednice**
2. **Usvajanje Plana nabave za 2019.g.**
3. **Usvajanje Financijskog plana za 2019.g. i projekcija za 2020.g. i 2021.g.**
4. **Usvajanje Rebalansa proračuna za 2018.g.**
5. **Donošenje Pravilnika o zaštiti i obradi osobnih podataka**
6. **Različito**

Dnevni red je jednoglasno usvojen.

**AD/1.**

Zapisnik s prethodne sjednice prihvaća se bez primjedaba.

**AD/2.**

Plan nabave OŠ Mikleuš za 2019. godinu jednoglasno je usvojen i nalazi se u prilogu ovog zapisnika.

**AD/3.**

Predsjednik ŠO otvara raspravu po ovoj točki dnevnog reda. Prijedlog Financijskog plana za 2019. godinu također je dostavljen u materijalima kao i projekcije za 2020. i 2021. s obrazloženjem.

Računovođa Slavica Jančić i ravnatelj Dragan Kraljik obrazlažu članovima ŠO kako proračunski korisnici koji se financiraju iz decentraliziranih sredstava rashode za navedene funkcije u razdoblju 2019—2021. planiraju na razini 2018. godine, odnosno prema naputcima nadležnih ministarstava (za rashode za zaposlene) i nadležnih upravnih odjela (za materijalne rashode te rashode za nabavu nefinancijske imovine).

Na prijedlog Financijskog plana za 2019. godinu kao i na navedene projekcije za 2020. i 2021. s obrazloženjem nije bilo primjedbi i jednoglasno je donesena odluka o usvajanju navedenog.

**AD/4.**

Predsjednik ŠO otvara raspravu po trećoj točki dnevnoga reda, navodeći da je rebalans proračuna za 2018. godinu dostavljen u materijalima. Računovođa Slavica Jančić daje pojašnjenje vezano za rebalans za 2018.g.

Na rebalans proračuna za 2018. godinu nije bilo primjedbi te je isti jednoglasno usvojen.

**AD/5.**

Pravilnik o zaštiti i obradi osobnih podataka usvojen je jednoglasno.

**AD/6.**

Pod točkom različito nije bilo pitanja ni prijedloga.

Sastanak završio u 14 sati.

KLASA: 003-06/18-01/10

URBROJ: 2189-24-01/18-2